Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 138/12/2202	Galanta, 16.9.2013
EEČ : 2-17-288-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 12.6.2012, spisová značka 2 Pv 138/12/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 23. 02. 2012 v obci Selice, v lese na úseku medzi hrádzou a riekou Váh, ktoré lesy spravujú XXXXX z porastu 671a, odcudzili 1,5 priestorového metra agátového dreva a to tak, že do uvedeného porastu prišli na bicykloch, kde si narezali uvedené množstvo dreva tak, aby sa dali naložiť na bicykle, ktoré drevo potom odniesli každý do miesta svojho bydliska, kde boli kontrolovaní členom obecnej polície obce Selice, čím takto spol. XXXXX, XXXXX spôsobili škodu vo výške 13,- Eur.

Uznesením prokurátora Okresnej prokuratúry Galanta zo dňa 12.6.2012, spisová značka 2 Pv 138/12/2202, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátorky Okresnej prokuratúry Galanta č. k. 2 Pv 138/12 zo dňa 12.06.2012 bolo podľa § 216 ods. 1 Tr. por. podmienečne zastavené trestné stíhanie vedené proti obv. XXXXX stíhanému za prečin krádeže podľa § 212 ods. 2 písm. d) Trestného zákona spolupáchateľstvom podľa § 20 Trestného zákona.
 
Uznesenie nadobudlo právoplatnosť 01.08.2012. Podľa § 216 ods. 2 Tr. por. bola obvinenému uložená skúšobná doba v trvaní 1 /jedného/ roka, počas plynutia ktorej mu neboli uložené žiadne obmedzenia ani povinnosti. Skúšobná doba obvinenému uplynula dňa 01.08.2013.

	Vzhľadom k tomu, že obvinený XXXXX v skúšobnej dobe podmienečného zastavenia trestného stíhania viedol riadny život, z bydliska je kladne hodnotený, súdom ani iným orgánom počas skúšobnej doby trestaný nebol a t.č. sa proti nemu nevedie trestné stíhanie, preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lívia Poluchová
prokurátorka